
ముంబై : జాతీయ దర్యాప్తు సంస్థ (ఎన్ఐఏ) ప్రత్యేక న్యాయస్థానం బుధవారం సంచలన తీర్పునిచ్చింది. ఈ కేసులో నిందితులకు పాక్షిక ఉపశమనం కల్పించింది. మహారాష్ట్ర వ్యవస్థీకృత నేరాల నియంత్రణ చట్టం, 1999 ప్రకారం నమోదు చేసిన ఆరోపణల నుంచి సాధ్వి ప్ర్ర్రజ్ఞ సింగ్, రమేష్ ఉపాధ్యాయ్, అజయ్ రహికర్, లెఫ్టినెంట్ కల్నల్ ప్రసాద్ పురోహిత్లకు విముక్తి కల్పించింది. చట్ట వ్యతిరేక కార్యకలాపాల నిరోధక చట్టంలోని సెక్షన్లు 17, 20, 13 ప్రకారం నమోదు చేసిన ఆరోపణల నుంచి కూడా విముక్తి కల్పించింది. అయితే సాధ్వి ప్రజ్ఞ, లెఫ్టినెంట్ కల్నల్ పురోహిత్లపై చట్ట వ్యతిరేక కార్యలాపాల నిరోధకచట్టంలోని సెక్షన్ 18తోపాటు ఐపీసీ సెక్షన్ల ప్రకారం విచారణ జరుగుతుందని తెలిపింది.ప్రస్తుతం బెయిలుపై విడుదలైన ఈ నిందితులందరికీ అదే బెయిలు కొనసాగుతుందని తెలిపింది. గతంలోని పూచీకత్తులు, జామీన్లు కొనసాగుతాయని పేర్కొంది. కుట్ర కోసం మోటారు సైకిలును ఉపయోగిస్తున్నట్లు సాధ్వి ప్రజ్ఞకు తెలుసునని, అందువల్ల ఆమెను కుట్ర ఆరోపణల నుంచి విముక్తి చేయడం సాధ్యం కాదని తెలిపింది. రాకేశ్ ధావడే, జగదీశ్ మాత్రేలను ఆయుధాల చట్టం ప్రకారం మాత్రమే విచారణ జరుగుతుందని పేర్కొంది.ఈ కేసులో ముగ్గురు నిందితులకు పూర్తిగా విముక్తి కల్పించింది.ఈ కేసు నుంచి తమకు విముక్తి కల్పించాలని లెఫ్టినెంట్ కల్నల్ పురోహిత్, సాధ్వి ప్రజ్ఞ, సమీర్ కుల్కర్ణి, రమేశ్ ఉపాధ్యాయ్, సుధాకర్ ద్వివేది చేసిన విజ్ఞప్తిని స్పెషల్ ఎన్ఐఏ కోర్టు తిరస్కరించింది. తదుపరి విచారణ వచ్చే నెల 15న జరుగుతుందని పేర్కొంది.2008 సెప్టెంబరు 29న మాలేగావ్లో ఓ మోటారు సైకిలుకు అమర్చిన బాంబు పేలింది. ఈ దుర్ఘటనలో ఆరుగురు మరణించారు, సుమారు 100 మంది గాయపడ్డారు.

mumbai : jaateeya daryaaptu samstha (niai) pratyeka nyaayasthaanam budhavaaram sanchalana teerpunichindi. ee kesulo ninditulaku paakshika upasamanam kalpinchindi. maharashtra vyavastheekruta neraala niyantrana chattam, 1999 prakaaram namodu chesina aaropanala nunchi saadhvi prrerjan sing, ramesh upadhyay, ajay rahikar, leftinent kalnal prasad purohitlaku vimukti kalpinchindi. chatta vyatireka karyakalapala nirodhaka chattamloni sekshanlu 17, 20, 13 prakaaram namodu chesina aaropanala nunchi kuudaa vimukti kalpinchindi. ayithe saadhvi prajna, leftinent kalnal purohitlapai chatta vyatireka kaaryalaapaala nirodhakachattamloni section 18thopaatu ipc sekshanla prakaaram vichaarana jarugutundani telipindi.prastutam beyilupai vidudalaina ee ninditulandarikii adhe beyilu konasaagutundani telipindi. gatamloni poocheekattulu, jaameenlu konasaagutaayani perkondi. kutra kosam motaru saikilunu upayogistunnatlu saadhvi prajnaku telusunani, anduvalla aamenu kutra aaropanala nunchi vimukti cheyadam saadhyam kaadani telipindi. rakesh dhavade, jagadish maatrelanu aayudhaala chattam prakaaram matrame vichaarana jarugutundani perkondi.ee kesulo mugguru ninditulaku puurtigaa vimukti kalpinchindi.ee kesu nunchi tamaku vimukti kalpinchaalani leftinent kalnal purohit, saadhvi prajna, samir kulkarni, ramesh upadhyay, sudhakar dvivedi chesina vignaptini speshal niai kortu tiraskarinchindi. tadupari vichaarana vache nela 15na jarugutundani perkondi.2008 septembaru 29na malegavlo oo motaru saikiluku amarchina baambu pelindi. ee durghatanalo aaruguru maraninchaaru, sumaru 100 mandi gayapaddaru.